I den brasilianske landsbyen Belo Quinto undersøker Andrew Kiernan, en tidligere forsker og en jesuitt-prest som undersøker påståtte mirakler, en statue av Jomfru Maria som gråt blod i begravelsen til en prest ved navn Paulo Almeida, som tidligere skal ha opplevd stigmata. Samtidig som Andrew forsøker å samle bevis, stjeler en ung gutt en rosenkrans fra prestens hånd. Gutten selger den senere til en kvinne ved en markedsplass, som deretter sender rosenkransen til sin datter, Frankie Paige, bosatt i Pittsburgh. Kort tid senere blir Frankie angrepet av en usett styrke når hun tar ett bad, og får to dype sår på håndleddene.